Егоров Петр Егорович — Википеди

# Егоров Петр Егорович

### Википедири материал

Егоров Пётр Егорович, — тĕнчипе паллă архитектор. Вăл 1728 е 1831 çулта çуралнă, 1789 çулта çĕре кĕнĕ.

## [тӳрлет] Истори

Ачаллах вăл Дадиани кнеç килне лекнĕ. Егор Дадиани — вырăсланнă грузин кнеçĕ. Хăй патĕнчи чăваш ачине вăл тĕне кĕртнĕ. Пĕрремĕш Петĕр патшана хисеплесе çав ачана Петĕр ячĕпе хунă. Хăйĕн ячĕпе хушаматне çырнă. Çапла чăваш ачи Петр Егорович Егоров пулса тăрать. Çак маттур чăваш ачи ăслă та пултаруллă иккенне курса, ăна 1755 çулта Петербургри Хуралтсен кĕнцелерĕ çумĕнчи архитектура шкулне вĕренме панă.

Çак шкула пĕтерсе тухсан вара Петр Егорович архитектор пулса тăнă. Петербургри чылай чи чаплă çуртсемпе керменсем унăн ячĕпе çыхăннă. Вĕсен шутне Мрамор Кермене, Раштав чиркĕвĕ, Хĕллехи Кермене, Смольнăй мăнастыре кĕртмелле. Пярну хулинче питĕ чаплă Успенски чиркĕве те вăл тунă.

Çапах та П.Е. Егоровăн чи пысăк та чи чаплă ĕçĕ Петербургри Çуллахи сад хӳми. Çак хӳмене куракансем ăна тĕнчери чи чаплă саккăрмĕш япала тесе хакланă.

## [тӳрлет] Вуламалли

- Юхма Мишши, «Авалхи чăвашсем, Шупашкар, 1996.

## [тӳрлет] Каçăсем

Категорисем: Чăваш Ен паллă çыннисем | Чăваш архитекторĕсем

##### Views

- Статья
- Сӳтсе яв
- Хальхи верси

##### Хутшăнасси

- Портал
- Канашлу
- Пулăшу
- Нимелĕх

##### Шыра

##### Урăх чěлхесем

- Русский
- English